जम्मू-कश्मीर: किरण रिजिजू ने बच्चों के डांस का Video शेयर करते हुए लिखा 'ये दोस्ती हम नहीं तोड़ेंगे'
केंद्रीय कानून और न्याय मंत्री किरण रिजिजू के तीन दिवसीय जम्मू-कश्मीर दौरे का आज अंतिम दिन हैं। किरण रिजिजू ने एक कार्यक्रम के दौरान बच्चियों द्वारा प्रस्तुत किए गए सुंदर डांस का वीडियो शेयर करते हुए लिखा कि 'एक अच्छे अर्थपूर्ण संदेश के साथ सुंदर नृत्य के लिए धन्यवाद! ये दोस्ती हम नहीं तोड़ेंगे।'
जम्मू-कश्मीर/नई दिल्ली। केंद्रीय कानून और न्याय मंत्री किरण रिजिजू के तीन दिवसीय जम्मू-कश्मीर दौरे का आज अंतिम दिन है। रविवार को किरण रिजिजू ने यहां कई कार्यक्रमों में हिस्सा लिया। केंद्रीय मंत्री किरण रिजिजू ने सोशल मीडिया प्लेटफॉर्म ट्वीटर पर जम्मू और कश्मीर के अपने 3 दिवसीय जनसंपर्क कार्यक्रम के अंतिम दिन श्रीनगर की कुछ तस्वीरें भी शेयर की हैं।किरण रिजिजू ने एक कार्यक्रम के दौरान बच्चियों द्वारा प्रस्तुत किए गए सुंदर डांस का वीडियो भी अपने ट्वीटर अकाउंट पर शेयर किया। किरण रिजिजू ने वीडियो शेयर करते हुए लिखा कि 'एक अच्छे अर्थपूर्ण संदेश के साथ सुंदर नृत्य के लिए धन्यवाद! ये दोस्ती हम नहीं तोड़ेंगे।'केंद्रीय मंत्री किरण रिजिजू ने अपने एक अन्य ट्वीट में कहा कि 'जम्मू-कश्मीर के लोगों की ओर से एक अद्भुत प्यार और स्नेह। अब लोगों को केंद्र सरकार की योजनाओं का वास्तविक लाभ मिल रहा है।'